
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
14 ΙΟΥΝΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

366 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου πόλεως Αγ. Κωνσταντίνου Ν. 

Αιτωλοακαρνανίας στα Ο.Τ. 6 και 7. 1 

Καθορισμός ορίων οικισμού Παλαιόμυλος - Θύλακας Βελιαίϊκα Ν. 
Αιτωλοακαρνανίας με πληθυσμό μέχρι και 2.000 κατοίκους και 

καθορισμός όρων και περιορισμών δόμησης .αυτού. 2 

Τροποποίηση του εγκεκριμένου ρυμοτομικού σχεδίου Αιγάλεω στο 

Ο.Τ. 554. 3 

Τροποποίηση του εγκεκριμένου ρυμοτομικού σχεδίου Αιγάλεω στο 

Ο.Τ. 191. 4 

✓ ' , 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1260 (1) 

Τροποποίηση ρυμοτομικού σχεδίου πόλεως Αγ. Κωνσταντίνου Ν. Αι¬ 
τωλοακαρνανίας στα Ο.Τ. 6 και 7. 

Η ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 


2) Τις διατάξεις του Ν. 3200/1955 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4) Τις υπ’ αριθ. 126/89 και 74/1991 αποφάσεις Κοινοτικού Συμ¬ 
βουλίου Αγ. Κωνσταντίνου. 

5) Την υπ’ αριθ. 76 σχ. 1641/23.4.1990 εισήγηση Πολεοδομικού 
Γραφείου Αγρίνιου. 

6) Την υπ’ αριθ. 8/2.5.1991 (θέμα 4ον) γνωμοδότηση του Συμβου¬ 
λίου ΧΟΠ του Νομού. 

7) Την 489/1991 απόφαση Συμβουλίου Επικράτειας «περί δημο¬ 
σίευσης των διαγραμμάτων στην Εφημερίδα της Κυβερνήσεως», απο¬ 
φασίζουμε: 

Εγκρίνουμε την τροποποίηση του ρυμοτομικού σχεδίου πόλεως Αγ. 
Κωνσταντίνου στα Ο.Τ. 6 και 7 για τον λόγο ότι καλυτερεύει τον τρόπο 
κυκλοφορίας των οχημάτων, όπως φαίνεται στα συνημμένα τοπογρα¬ 
φικά διαγράμματα, τα οποία συνοδεύουν την απόφαση αυτή. 

Η απόφαση αυτή να, δημοσιευθεί στην Εφημερίδα της Κυβερνή¬ 
σεως. 

Μεσολόγγι, 28 Μαΐου 1991 
Η Νομάρχης 

ΜΑΙΡΗ ΣΟΡΩΤΤΟΤ - ΤΣΑΝΑΚΗ 













•,ΙΛΑΙΟ^Ι 

Αριθ. 1463 (2) 

Καθορισμός ορίων οικισμού Παλαιόμυλος - θύλακας Βελιαίϊκα Ν. Αι¬ 
τωλοακαρνανίας με πληθυσμό μέχρι και 2.000 κατοίκους και καθο¬ 
ρισμός όρων και περιορισμών δόμησης αυτού. 

ν . Η ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181/Δ/3.5.1985) 
«περί τρόπου καθορισμού ορίων Οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα πληθυσμιακά στοιχεία της τελευταίας απογραφής της 
Ε.Σ.Τ.Ε. 

4. Την υπ’ αριθ. 8/2.5.91 (θέμα Ιον) γνωμοδότηση του Συμβουλίου 
ΧΟΠ του Νομού. 

5. Την υπ’ αριθ. 60/1990 απόφαση Κοινοτικού Συμβουλίου. 

6. Την υπ’ αριθ. 489/1991 απόφαση του Συμβουλίου Επικράτειας 
«περί δημοσίευσης τοπ/κών διαγραμμάτων στην Εφημερίδα της Κυ- 
βερνήσεως», αποφασίζουμε: 

I. Κατατάσσουμε τον Οικισμό κατά κατηγορία αδιάφορος, διάσπαρ¬ 
τος, μεσαίος. 

II. Καθορίζουμε τα όρια του Οικισμού Παλαιόμυλος - θύλακας Βε- 
λιαίϊκα Επαρχίας Τριχωνίδας Ν. Αιτωλοακαρνανίας με στοιχεία 1, 2, 


3, 4, 5,6, 7, 8 και 9, όπως αυτά φαίνονται στο συνοδευτικό της παρού- 
σης σχεδιάγραμμα με κλίμακα 1:5.000 που αποτελεί αναπόσπαστο μέ¬ 
ρος της απόφασης αυτής και συντάχθηκε βάσει στοιχείων και επί τόπου 
ελέγχου. Τα όρια μεταξύ των σημείων θεωρούνται ευθύγραμμα. 

III. Καθορίζουμε τους ακόλουθους όρους δόμησης: 

α) Αρτιότητα οικοπέδων εντός των ορίων του Οικισμού Παλαιόμυλος 
- θύλακας Βελιαίϊκα 1.000 τ.μ. Κατά παρέκλιση εντός των ως άνω 
ορίων, θεωρούνται άρτια τα γήπεδα με όποιον εμβαδόν έχουν κατά την 
ημέρα δημοσίευσης του από 24.4.85 Π. Δ/τος (ΦΕΚ 181/Δ/ 
3.5.85). 

β) Πριν από οποιαδήποτε κατάτμηση οικοπέδων εντός των ορίων του 
Οικισμού θα πρέπει να θεωρείται το σχετικό τοπογρραφικό διάγραμμα 
από το αρμόδιο πολεοδομικό γραφείο, ώστε να εξασφαλίζεται η συνέχεια 
των υπαρχόντων κοινόχρηστων χώρων και η δημιουργία νέων, σύμ¬ 
φωνα με τα οριζόμενα στις διατάξεις της παρ. I του άρθρου 6 του από 
24.4.85 Π.Δ. Να εξασφαλίζεται η συνέχεια των υφισταμένων ή εγκε¬ 
κριμένων δρόμων του Οικισμού. 

γ) Οι υπόλοιποι όροι δόμησης (κάλυψη - ύψος - σύστημα δομήσεως 
κ.λπ.) φαίνονται στο άρθρο 5 του ανωτέρω Δ/τος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 28 Μάΐου 1991 
Η Νομάρχης 

ΜΑ1ΡΗ ΣΟΡΩΤΤΟΪ - ΤΣΑΝΑΚΗ 



















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3461 


Αριθ. 130/91 (3) 

Τροποποίηση του εγκεκριμένου ρυμοτομικού σχεδίου Αιγάλεω στο Ο.Τ. 

554. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΙΓΑΛΕΩ 
(Συνεδρίαση 12η της 22.4.1991) 

Έχοντας υπόψη: 

1) Τις διατάξεις του Ν.Δ. της 17ης Ιουλίου 1923 «περί σχεδίων πό¬ 
λεων όπως μεταγενέστερα τροποποιήθηκαν, και συμπληρώθηκαν» και 
ειδικώτερα τα άρθρα 3 και 70 αυτού. 

2) Τις διατάξεις του Ν. 947/79 «περί οικιστικών περιοχών» (ΦΕΚ 
196/Α) και ειδικώτερα το άρθρο 62 (παρ. 1). 

3) Το άρθρο 1/30.3.1990 Π. Δ/γμα (ΦΕΚ τ.Δ'208/10.4.1990), 
με το οποίο μεταβιβάστηκε στο Δήμο Αιγάλεω η αρμοδιότητα έγκρισης 
τροποποίησης ρυμοτομικών σχεδίων και επιβολής προκηπίων. 

4) Την αριθμό 244/89 απόφαση του Δημοτικού Συμβουλίου, η 
οποία αφορά στην τροποποίηση του εγκεκριμένου ρυμοτομικού σχεδίου 
στο Ο.Τ. 554, για τη δημιουργία χώρου πρασίνου. 


5) Το απόσπασμα από το 9/1991 πρακτικό, με το οποίο γνωμοδοτεί 
το Συμβούλιο ΧΟΠ σχετικά με την αναφερομένη τροποποίηση, σύμ¬ 
φωνα με την εισήγηση του Δ/ντοΰ των Τεχνικών Υπηρεσιών του Δή¬ 
μου, μετά διαλογική συζήτηση, αποφασίζει ομόφωνα: 

Εγκρίνει τήν τροποποίηση του εγκεκριμένου ρυμοτομικού σχεδίου 
στο Ο.Τ. 554 του Δήμου και ειδικότερα στον ακάλυπτο χώρο επί της 
οδού Καβάφη για τη δημιουργία χώρου πρασίνου, όπως ακριβώς φαί¬ 
νεται στο σχετικό πρωτότυπο σχεδιάγραμμα σε κλίμακα 1:500, το 
οποίο διαβιβάστηκε στο Δήμο από το ΣΧΟΠ Νομαρχίας Δυτ. Αττικής 
και το συνοπτικό του αντίτυπο θα δημοσιευθεί με την απόφαση αυτή. 

Η ισχύς της απόφασης Λυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αιγάλεω, 24 Μαΐου 1991 

Ο Πρόεδρος του Δ.Σ. 

ΠΑΝ.» ΜΠΙΤΟΥΝΗΣ 




ΤΟΠΟΓΡΑΦΙΚΟ ΔΙΑΓΡΑΜΜΑ ΣΤΟ ΟΤ 554 

ΓΙΑ ΤΗΝ ΤΡΟΠΟΠΟΙΗΣΗ ΤΟΥ ΕΓΚΕΚΡ ΡΥΜΟΤ. ΣΧΕΔΙΟΥ 

Αριθ. 129/91 (4) 

Τροποποίηση τοο εγκεκριμένου ρυμοτομικού σχεδίου Αιγάλεω στο Ο.Τ. 

191. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΙΓΑΛΕΩ 
(Συνεδρίαση 12η της 22.4.1991) 

Έχοντας υπόψη: 

1) Τις διατάξεις του Ν.Δ. της 17ης Ιουλίου 1923 «περί σχεδίων πό¬ 
λεων όπως μεταγενέστερα τροποποιήθηκαν και συμπληρώθηκαν» και 
ειδικώτερα τα άρθρα 3 και 70 αυτού. 

2) Τις διατάξεις του Ν. 947/79 «περί -οικιστικών περιοχών» (ΦΕΚ 
196/Α) και ειδικώτερα το άρθρο 62 (παρ. 1). 

3) Το άρθρο 1/30.3.1990 Π. Δ/γμα (ΦΕΚ τ. Δ' 208/10.4.1990), 
με το οποίο μεταβιβάστηκε στο Δήμο Αιγάλεω η αρμοδιότητα έγκρισης 
τροποποίησης ρυμοτομικών σχεδίων και επιβολής προκηπίων. 

4) Την αριθμό 263/89 απόφαση του Δημοτικού Συμβουλίου, η 
οποία αφορά στην τροποποίηση του εγκεκριμένου ρυμοτομικού σχεδίου 
στο Ο.Τ. 191, για την δημιουργία ΝΗΠΙΑΓΩΓΕΙΟΥ. 

5) Το απόσπασμα από το 9/1991 πρακτικό, με το οποίο γνωμοδοτεί 


το Συμβούλιο ΧΟΠ σχετικά με την αναφερομένη τροποποίηση, σύμ¬ 
φωνα με την εισήγηση του Δ/ντού των Τεχνικών Υπηρεσιών του Δή¬ 
μου, μετά διαλογική συζήτηση, αποφασίζει ομόφωνα: 

Εγκρίνει την τροποποίηση του εγκεκριμένου ρυμοτομικού σχεδίου 
στο Ο.Τ. 191 του Δήμου και ειδικότερα στον χώρο που περιγράφεται με 
τα στοιχεία ΑΒΓΔΕΖΗΘΑ με πρόσωπο επί της οδού ΛΑΡΝΑΚΟΣ και 
Ρ. ΦΕΡΡΑΙΟΥ για την δημιουργία ΝΗΠΙΑΓΩΓΕΙΟΥ όπως ακριβώς 
φαίνεται στο σχετικό πρωτότυπο διάγραμμα σε κλίμακα 1:500, το 
οποίο διαβιβάστηκε στο Δήμο από το ΣΧΟΠ Νομαρχίας Δυτ. Αττικής 
και το συνοπτικό του αντίτυπο θα δημοσιευθεί με την απόφαση αυτή. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αιγάλεω, 24 Μαΐου 1991 

Ο Πρόεδρος του Δ.Σ. 
ΠΑΝ. ΜΠΙΤΟΥΝΗΣ 



ΤΟΠΟΓΡΑΦΙκό ΔίΑΓΡΑΜί^' ΣΤΟ βΣ·191 
ΓΙΑ ΤΗΝ ΤΡΟΠΟΠΟΙΗΣΗ ΤΟΥ ΕΓΚΕΚΡ Ρι 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















